Diari Oficial de la Generalitat Valenciana


Sumari del DOGV 2508, del 16-05-1995 (1995/834693)

ORDRE de 2 de maig de 1995, de la Conselleria de Treball i Afers Socials, per la qual es regula el permís dels treballadors per poder exercir el dret al vot en les eleccions del 28 de maig de 1995.
-----------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/05/02/(1)/dof/vci/html**

### Dades del document

Número de DOGV
:   2508

Data del DOGV
:   16-05-1995

Secció del DOGV
:   DISPOSICIONS GENERALS

Número del document
:   1995/834693


Data del document
:   02-05-1995

Organisme emissor
:   Conselleria de Treball i Afers Socials

Tipus de document
:   Ordre

ORDRE de 2 de maig de 1995, de la Conselleria de Treball i Afers Socials, per la qual es regula el permís dels treballadors per poder exercir el dret al vot en les eleccions del 28 de maig de 1995.   
Convocades eleccions a les Corts Valencianes per Decret 7/1995, de 3 d'abril, del president de la Generalitat Valenciana (DOGV 04.04.95) i eleccions locals per Reial Decret 489/1995, de 3 d'abril, (BOE 04.04.95) que tindran lloc el diumenge 28 de maig de 1995, d'acord amb el que disposa el Reial Decret 421/1991, de 5 d'abril, per el que es dicten normes reguladores dels procesos electorals, previ acord amb la Delegació del Govern, pertoca disposar en l'àmbit de la Comunitat Valenciana les mesures adients pel que fa a l'horari laboral dels treballadors que no gausdisquen en aquesta jornada del descans setmanal, al seu fi, de conformitat amb l'esmentades normes i atés el Reial Decret 4105/1982, de 29 de desembre i el Decret 30/1983, de 16 de març, de la Presidència de la Generalitat Valenciana  
ORDENE:  
Article primer  
El diumenge 28 de maig de 1995 les empreses on presten serveis els treballadors que tinguen la condició d'electors, i que no gaudisquen en aquest dia del descans setmanal previst a l'article 37 del Reial Decret Legislatiu 1/1995, de 24 de març, pel qual s'aprova el text refós de la Llei de l'Estatut dels Treballadors, concediran a aquests permís perquè pugen participar en les eleccions convocades. Aquest permís serà retribuït per l'empresa segons el que estableix l'article 37.3.d) de la norma legal abans esmentada.  
Article segon  
La concessió del permís a què fa referència l'apartat anterior s'ajustarà a les normes següents:  
a) Els treballadors l'horari de treball dels quals no coincidisca amb el d'obertura de les meses electorals o ho faça per un període inferior a dues hores.  
- En aquestos supòsits no tindran dret a permís retribuït.  
b) Treballadors l'horari de treball dels quals coincidisca dues o més hores i menys de quatre amb l'horari d'obertura de les meses electorals.  
- Tindràn un permís retribuït de dues hores.  
c) Treballadors l'horari de treball dels quals coincidisca en quatre o més hores i menys de sis amb l'horari d'obertura de les meses electorals.  
- Tindran un de permís retribuït de tres hores.  
d) Treballadors d'horari de treball dels quals coincidisca en sis o més hores amb l'horari d'obertura de les meses electorals.  
- Tindran un permís retribuït de quatre hores.  
En tots els casos anteriors, quan, per tractar-se de treballadors contractats a temps parcial, realitzaren aquests una jornada inferior a l'habitual en l'activitat, la duració del permís abans citat es reduirà en proporció a la relació entre la jornada de treball que desenvolupen i la jornada habitual dels treballadors contractats a temps complet en la mateixa empresa.  
Correspondrà a l'empresari la distribució, sobre la base de l'organització del treball, del període en què els treballadors disposaran del permís per acudir a votar.  
Article tercer  
Els treballadors per compte d'altri que el diumenge 28 de maig no gaudisquen del descans setmanal, i hagen estat nomenats presidents o vocals de les meses electorals, així com els que acrediten llur condició d'interventors, tenen dret a un permís retribuït durant el dia de la votació i de cinc hores en la jornada immediatament posterior. Aquesta reducció de jornada de cinc hores correspondrà igualment als esmentats presidents, vocals, o interventors, encara que gaudiren el descans setmanal en la jornada del 28 de maig.  
També, els que acrediten llur condició d'apoderats, tenen dret a un permís retribuït durant el dia de la votació, si no gaudeixen en aquesta data del descans setmanal.  
Si algun dels treballadors inclosos en qualsevol dels dos supòsits anteriors havia de treballar en el torn de nit en la data immediatament anterior a la jornada electoral, l'empresa, a petició de l'interessat, haurà de canviar-li el torn, a fi de poder descansar la nit anterior al dia de la votació.  
Article quart  
Les reduccions de jornada com a conseqüencia dels permisos desplegats en els anteriors apartats no suposarà disminució de la retribució que per tots els conceptes estan obtenit els treballadors, i servirà de justificació adequada, -d'acord tot aixó amb el que estableix l'article 37.3.d) de l'Estatut dels Treballadors-, la presentació de certificació de vot o, si s'escau, l'acreditació de la mesa electoral corresponent.  
DISPOSICIó ADDICIONAL úNICA  
Les regles sobre concessions de permisos retribuïts contingudes en aquesta Ordre, seran, així mateix, aplicables als funcionaris al servei de les administracions públiques, d'acord amb la normativa específica que hi resulte d'aplicació.  
València, 2 de maig de 1995  
El conseller de Treball i Afers Socials,  
FRANCISCO JAVIER SANAHUJA SANCHIS


Còpia Permalink ELI